Vangwa-sleep: Bestuurder was nie van slagoffer bewus | Maroela Media
Die polisiebeampte wat die vangwa bestuur het waarmee ŉ Mosambiekse taxibestuurder agter die voertuig aangesleep is, het in ŉ verklaring gesê hy het nie gesien iemand is agter aan die voertuig vasgemaak nie.
Elias Tshole, ŉ verdedigingsprokureur, sê die bestuurder het in die polisievangwa se truspieëltjie gekyk en nie die taxibestuurder, Mido Macia, gesien nie.
“As iemand agter ŉ voertuig aangesleep word, is daar nie ŉ manier wat ŉ mens dit in die truspieëltjie sal sien nie,” het Tshole uit die verklaring voorgelees.
Tshole sê nog ŉ beampte, wat die voorval aanskou het, het wel probeer ingryp. “Ek het na die persoon wat die voertuig bestuur het, gehardloop om hom te sê iemand word agter hom aangesleep,” het die beampte in sy verklaring gesê.
Nege beamptes was Dinsdag vir die derde dag in die Benoni-landdroshof om vir borgtog aansoek te doen. Die beamptes word aangekla van die moord op Macia wat verfilm is waar hy vasgeboei agter aan ’n polisievoertuig deur die strate van Daveyton gesleep word. Macia is en later in polisieaanhouding dood. Die nege beskuldigdes is Motome Walter Ramatlou (37), Michak Malele (46), Thamsanqa Ncema (35), Percy Mnisi (26), Bongumusa Mdluli (25), Sipho Ngobeni (30), Lungisa Ewababa (31), Bongani Kolisi (27) en Linda Sololo (56). Die saak duur voort.
EK GLO HOM!!. Ek het so iets sien gebeur toe ek ‘n kind was. ‘n Ander kind het agter aan motor vasgehou, toe bestuurder wegtrek, onbewus van kind wat hy saamsleep. Gelukkig het die kind laat los na so ent, maar het baie seer gekry!!
[…] ook: Vangwa-sleep: Polisiebeamptes borg geweier Vangwa-sleep: Bestuurder was nie van slagoffer bewus Vangwa-sleep: Kinders sterf in ongeluk met taxi-man Vangwa-sleep: Man dood weens suurstoftekort […]
[…] ook: Vangwa-sleep: Saak weer uitgestel Vangwa-sleep: Polisiebeamptes borg geweier Vangwa-sleep: Bestuurder was nie van slagoffer bewus Vangwa-sleep: Kinders sterf in ongeluk met taxi-man Vangwa-sleep: Man dood weens suurstoftekort […]